I denne video lærer du, hvordan du kan mærke og træne bækkenbundsmusklerne.
Musklerne i bækkenet er strukket ud som en
hængekøje bagerst fra halebenet til kønsbenet forrest og fra side til side.
De små tynde muskler spiller en vigtig
rolle, når du skal kontrollere din tarm, din blære og de seksuelle funktioner.
Hvis dine bækkenbundsmuskler ikke fungerer godt, så er det, du kan komme til
at lække urin, når du for eksempel hoster, nyser, løfter eller træner.
Hvis du vil undgå at lække urin,
skal du først lære at få kontakt til dine bækkenbundsmuskler.
Du spænder dine bækkenbundsmuskler ved
forsigtigt at lukke musklerne omkring din endetarm.
Prøv at lade som om du skal holde lidt
luft tilbage og mærk hvordan musklerne snører sig sammen om endetarmen.
Du mærker et lille løft bag til.
Slap så af igen.
Prøv en gang til.
Luk sammen ved endetarmsåbningen igen og mærk det lille løft og slap så af igen.
Læg mærke til hvordan bækkenbunden synker ned på plads igen.
Det vigtige her er, at du mærker forskellen på
når du spænder omkring endetarmen, og når du giver slip igen.
Når du kniber sammen, så lukker endetarmen, skede og urinrør sig samtidig.
Man kan sige alle tre huller lukkes på én gang
også selv om at du måske kun mærker spændingen omkring endetarmen.
Det kan godt være svært at mærke i starten, hvis du er i tvivl om dine
muskler spænder, så kan du prøve at sætte en finger ved endetarmen og mærke en let
sammentrækningen, når du kniber, og en afslapning, når du giver slip.
Nu har du en fornemmelse for, hvordan du
får fat det rette sted, og det er tid til at træne.
Prøv at følge øvelserne i det næste kursus.
Når du laver bækkenbundsøvelser regelmæssigt,
det vil sige to gange om dagen,
så styrker du dine muskler samtidig med at du bliver opmærksom på at knibe sammen
når du har brug for det.
Fortsæt nu med øvelserne i den næste video.